ประกาศศูนย์อำนวยการรักษาความสงบเรียบร้อยประกาศศูนย์อำนวยการรักษาความสงบเรียบร้อยฉบับที่ ๓/๒๕๕๗เรื่องห้ามบุคคลเข้าหรือต้องออกจากบริเวณพื้นที่ อาคาร หรือสถานที่ที่กำหนดและห้ามใช้เส้นทางคมนาคมหรือการใช้ยานพาหนะ[๑] ตามที่ได้มีประกาศ เรื่องพื้นที่ปรากฏเหตุการณ์อันกระทบต่อความมั่นคงภายในราชอาณาจักร ลงวันที่ ๒๘ เมษายน๒๕๕๗ ให้เขตพื้นที่กรุงเทพมหานคร จังหวัดนนทบุรี อำเภอลาดหลุมแก้ว จังหวัดปทุมธานีและอำเภอบางพลี จังหวัดสมุทรปราการเป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักร ทั้งนี้ ให้มีผลบังคับใช้ระหว่างวันที่ ๑พฤษภาคม ๒๕๕๗ ถึงวันที่ ๓๐ มิถุนายน ๒๕๕๗ โดยให้บรรดาประกาศ ข้อกำหนด คำสั่งหรือการดำเนินการใดของศูนย์อำนวยการ หน่วยงานพนักงานเจ้าหน้าที่หรือผู้ใดที่ได้รับมอบหมายจากกองอำนวยการรักษาความมั่นคงภายในราชอาณาจักรตามประกาศ เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักร ลงวันที่๑๘ มีนาคม ๒๕๕๗ ยังคงมีผลบังคับใช้โดยต่อเนื่องจนกว่าจะมีการกำหนดเป็นอย่างอื่น และมีข้อกำหนดออกตามความในมาตรา๑๘ แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ ลงวันที่ ๒๘เมษายน ๒๕๕๗ ซึ่งได้มอบอำนาจให้ ผู้อำนวยการรักษาความมั่นคงภายในราชอาณาจักรผู้อำนวยการศูนย์อำนวยการหรือผู้ที่ได้รับมอบหมายจากผู้อำนวยการรักษาความมั่นคงภายในราชอาณาจักรหรือผู้อำนวยการศูนย์อำนวยการจะกำหนดเงื่อนเวลาในการปฏิบัติตามข้อกำหนดหรือเงื่อนไขในการปฏิบัติของพนักงานเจ้าหน้าที่ตามที่เห็นสมควรเพื่อมิให้มีการปฏิบัติที่ก่อให้เกิดความเดือดร้อนแก่ประชาชนเกินสมควรแก่เหตุได้นั้นเพื่อประโยชน์ในการป้องกัน ปราบปราม ระงับ ยับยั้งและแก้ไขหรือบรรเทาเหตุการณ์ในพื้นที่ตามวรรคหนึ่งให้เป็นไปด้วยความเรียบร้อยและเกิดประสิทธิภาพสามารถป้องกันควบคุมไม่ให้สถานการณ์ขยายลุกลามจนเกิดความรุนแรงส่งผลกระทบต่อความมั่นคงภายในราชอาณาจักรรวมทั้งการบริหารราชการแผ่นดินของรัฐ อาศัยอำนาจตามความในข้อ ๒ ข้อ ๔ และวรรคสามของข้อกำหนดออกตามความในมาตรา ๑๘แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ ผู้อำนวยการศูนย์อำนวยการรักษาความสงบเรียบร้อยจึงออกประกาศกำหนดดังนี้ข้อ ๑ ห้ามบุคคลหรือกลุ่มบุคคลใดซึ่งมีพฤติการณ์อันอาจก่อให้เกิดความไม่สงบหรือกระทำการยั่วยุปั่นป่วนต่อการปฏิบัติงานของเจ้าหน้าที่หรือพนักงานเจ้าหน้าที่หรือมีพฤติการณ์อันเป็นการใช้สิทธิเสรีภาพที่ละเมิดสิทธิเสรีภาพของบุคคลอื่นเข้าหรือต้องออก จากบริเวณพื้นที่ อาคารหรือสถานที่ ดังต่อไปนี้เว้นแต่ได้รับอนุญาตหรือได้รับคำสั่งจากพนักงานเจ้าหน้าที่(๑) ทำเนียบรัฐบาล(๒) รัฐสภา(๓) กระทรวงมหาดไทย(๔) ศูนย์ราชการแจ้งวัฒนะ(๕) ส่วนราชการ รัฐวิสาหกิจ องค์กรส่วนท้องถิ่น และหน่วยงานของรัฐอื่นรวมถึงศาลและองค์กรอิสระตามรัฐธรรมนูญทั้งนี้ ให้รวมถึงพื้นที่บริเวณถนน ทางเท้า คูคลอง และพื้นที่สาธารณะต่อเนื่องไปอีกในรัศมี ๕๐ เมตรข้อ ๒ ห้ามบุคคลหรือกลุ่มบุคคลใดซึ่งมีพฤติการณ์ตามข้อ๑ เข้าหรือต้องออกจากบริเวณพื้นที่ ดังต่อไปนี้เว้นแต่ได้รับอนุญาตหรือได้รับคำสั่งจากพนักงานเจ้าหน้าที่(๑) ถนนพิษณุโลก ตั้งแต่แยกวังแดง ถึงแยกนางเลิ้ง(๒) ถนนราชดำเนินนอก ตั้งแต่แยกลานพระรูปทรงม้าถึงแยกสะพานผ่านฟ้าลีลาศ(๓) ถนนราชดำเนินกลาง ตั้งแต่แยกอนุสาวรีย์ประชาธิปไตยถึงแยกสะพานผ่านฟ้าลีลาศ(๔) ถนนพระราม ๕ ตั้งแต่แยกวัดเบญจมบพิตร ถึงสะพานอรทัย(๕) ถนนนครสวรรค์ ตั้งแต่แยกสะพานผ่านฟ้าลีลาศ ถึงแยกจักรพรรดิพงษ์(๖) ถนนหลานหลวง ตั้งแต่แยกสะพานผ่านฟ้าลีลาศ ถึงแยกหลานหลวง(๗) ถนนแจ้งวัฒนะ ตั้งแต่จุดกลับรถหน้าบริษัทไปรษณีย์ไทย จำกัดถึงแยกคลองประปา(๘) ถนนราชดำริ ตั้งแต่แยกราชดำริ ถึงแยกศาลาแดง(๙) ถนนมหาไชย ตั้งแต่แยกสำราญราษฎร์ ถึงแยกป้อมมหากาฬ(๑๐) ถนนอัษฎางค์ ตั้งแต่แยกสะพานข้างโรงสี ถึงแยกสะพานมอญทั้งนี้ ให้รวมถึงพื้นที่บริเวณถนน ทางเท้า คูคลอง และพื้นที่สาธารณะต่อเนื่องไปอีกในรัศมี ๕๐ เมตรข้อ ๓ ห้ามบุคคลหรือกลุ่มบุคคลใดซึ่งมีพฤติการณ์ตามข้อ๑ ใช้เส้นทางคมนาคม หรือการใช้ยานพาหนะ ในเส้นทางตามข้อ ๒เว้นแต่ได้รับอนุญาตจากพนักงานเจ้าหน้าที่ข้อ ๔ ห้ามบุคคลหรือกลุ่มบุคคลใดซึ่งมีพฤติการณ์ตามข้อ๑ จอดยานพาหนะใด ๆ กีดขวางการจราจรในเส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๕ ห้ามยานพาหนะใด ๆที่บรรทุกเครื่องมืออุปกรณ์ที่นำมาใช้หรือสนับสนุนการกระทำเพื่อขัดขวางการปฏิบัติหน้าที่ของพนักงานเจ้าหน้าที่ในการรักษาความสงบเรียบร้อยเช่น ทราย ปูนซีเมนต์ กระสอบ ไม้ไผ่ ยางรถยนต์หรือเครื่องขยายเสียงที่มีกำลังขยายตั้งแต่ ๑ กิโลวัตต์ขึ้นไป เป็นต้น ใช้เส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๖ ห้ามยานพาหนะใด ๆที่บรรทุกอาวุธปืน เครื่องกระสุนปืน สิ่งเทียมอาวุธปืน วัตถุระเบิด ชิ้นส่วนของอาวุธหรือวัตถุระเบิดดอกไม้เพลิง สารเคมีใด ๆ ที่อาจก่อให้เกิดอันตรายต่อชีวิตหรือร่างกายของประชาชนหรือสิ่งปฏิกูล ใช้เส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๗ ห้ามใช้ยานพาหนะใด ๆ กระทำการที่เป็นการรบกวนความเป็นอยู่โดยปกติสุขของประชาชนหรืออาจก่อให้เกิดความไม่สงบเรียบร้อยหรือที่เป็นการยั่วยุหรือปั่นป่วนการปฏิบัติงานของเจ้าพนักงานหรือพนักงานเจ้าหน้าที่ในพื้นที่ที่ประกาศตามวรรคหนึ่งข้อ ๘ ห้ามผู้ขับขี่และผู้โดยสารยานพาหนะใด ๆในพื้นที่ที่ประกาศตามวรรคหนึ่ง พกพาอาวุธปืน เครื่องกระสุนปืน สิ่งเทียมอาวุธปืนวัตถุระเบิด ชิ้นส่วนของอาวุธหรือวัตถุระเบิด ดอกไม้เพลิงหรือสารเคมีใด ๆที่อาจก่อให้เกิดอันตรายต่อชีวิตหรือร่างกายของประชาชนเว้นแต่ได้รับอนุญาตจากพนักงานเจ้าหน้าที่ข้อ ๙ ห้ามนำรถบรรทุกน้ำมันเชื้อเพลิงแก๊ส สารเคมี หรือวัตถุอันตรายใด ๆใช้เส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๑๐ ให้ผู้ประกอบกิจการสถานบริการน้ำมันเชื้อเพลิงหรือแก๊สในพื้นที่ที่ประกาศตามวรรคหนึ่งควบคุมการเก็บรักษาน้ำมันเชื้อเพลิงแก๊ส และรถบรรทุกสิ่งดังกล่าวให้อยู่ในสภาพที่เหมาะสมและปลอดภัยให้ผู้ประกอบกิจการตามวรรคหนึ่งแจ้งให้พนักงานเจ้าหน้าที่ทราบโดยพลันเมื่อพบว่ามีการกระทำอันเป็นการยักย้ายหรือถ่ายเทน้ำมันเชื้อเพลิงหรือแก๊สที่อยู่ในความครอบครองของตนในลักษณะที่ผิดไปจากการยักย้ายหรือถ่ายเทน้ำมันเชื้อเพลิงหรือแก๊สในทางการค้าปกติของผู้ประกอบกิจการนั้นข้อ ๑๑ ให้ผู้อำนวยการรักษาความมั่นคงภายในราชอาณาจักรผู้อำนวยการศูนย์อำนวยการรักษาความสงบเรียบร้อยหรือผู้ซึ่งได้รับมอบหมายซึ่งเป็นพนักงานเจ้าหน้าที่ชั้นสัญญาบัตรหรือเทียบเท่าเป็นผู้ดำเนินการตามประกาศนี้ข้อ ๑๒ ประกาศกำหนดนี้ให้มีผลบังคับใช้ระหว่างวันที่๑ พฤษภาคม ๒๕๕๗ ถึงวันที่ ๓๐ มิถุนายน ๒๕๕๗ประกาศณ วันที่ ๓๐ เมษายน พ.ศ. ๒๕๕๗ร้อยตำรวจเอกเฉลิม อยู่บำรุงรัฐมนตรีว่าการกระทรวงแรงงานผู้อำนวยการศูนย์อำนวยการรักษาความสงบเรียบร้อยปริยานุช/ผู้จัดทำ๒ พฤษภาคม ๒๕๕๗อุษมล/ผู้ตรวจ๗ พฤษภาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๗๒ ง/หน้า ๙/๓๐ เมษายน ๒๕๕๗